CELEX: 32010D0684
Language: hu
Date: 2010-11-10 00:00:00
Title: 2010/684/EU: A Bizottság határozata ( 2010. november 10. ) a 92/65/EGK tanácsi irányelv E. melléklete 1. részének a telepekről származó állatokra vonatkozó állat-egészségügyi bizonyítványminta tekintetében történő módosításáról (az értesítés a C(2010) 7640. számú dokumentummal történt)  EGT-vonatkozású szöveg

11.11.2010   
            
            
               HU
            
            
               Az Európai Unió Hivatalos Lapja
            
            
               L 293/62
            
         A BIZOTTSÁG HATÁROZATA
   (2010. november 10.)
   a 92/65/EGK tanácsi irányelv E. melléklete 1. részének a telepekről származó állatokra vonatkozó állat-egészségügyi bizonyítványminta tekintetében történő módosításáról
   (az értesítés a C(2010) 7640. számú dokumentummal történt)
   (EGT-vonatkozású szöveg)
   (2010/684/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állat-egészségügyi követelmények megállapításáról szóló, 1992. július 13-i 92/65/EGK tanácsi irányelvre (1) és különösen annak 22. cikke (1) bekezdésére,
   mivel:
   
               (1)
            
            
               A 92/65/EGK irányelv 10. cikke megállapítja a kutyák, macskák és görények kereskedelmére irányadó állat-egészségügyi követelményeket.
            
         
               (2)
            
            
               A 92/65/EGK irányelv E. mellékletének 1. része tartalmazza a telepekről származó állatok, többek között kutyák, macskák és görények kereskedelmére vonatkozó állat-egészségügyi bizonyítványmintát.
            
         
               (3)
            
            
               A 998/2003/EK európai parlamenti és tanácsi rendelet (2) megállapítja a kedvtelésből tartott állatok nem kereskedelmi célú szállítására vonatkozó állat-egészségügyi követelményeket és az ilyen szállítások ellenőrzésére vonatkozó szabályokat. Az említett rendelet I. mellékletében felsorolt fajokhoz tartozó, kedvtelésből tartott állatok tagállamok közötti vagy harmadik országokból történő szállítására vonatkozik. A macskákat, kutyákat és görényeket az említett melléklet A. és B. részének felsorolása tartalmazza.
            
         
               (4)
            
            
               A 998/2003/EK rendeletben meghatározott követelmények attól függően különböznek egymástól, hogy a kedvtelésből tartott állatokat tagállamok között, vagy harmadik országokból szállítják-e a tagállamokba. Ezenkívül a harmadik országokból történő szállításokra vonatkozó követelmények attól függően is eltérőek, hogy az érintett harmadik országok az említett rendelet II. melléklete B. részének 2. szakaszában vagy a C. részében lévő felsorolásban szerepelnek-e.
            
         
               (5)
            
            
               Annak elkerülése érdekében, hogy a kereskedelmi célú szállításokat csalárd módon a kedvtelésből tartott állatok 998/2003/EK rendelet szerinti nem kereskedelmi célú szállításaként álcázzák, az említett rendelet 12. cikke előírja, hogy a 92/65/EGK irányelvben meghatározott követelményeket és ellenőrzéseket kell alkalmazni ötnél több, kedvtelésből tartott állat szállítása esetében, amennyiben az állatokat az említett rendelet II. melléklete B. részének 2. szakaszában felsoroltakon kívüli harmadik országból hozzák be az Unióba.
            
         
               (6)
            
            
               Az ilyen gyakorlatok elkerülése, valamint a 998/2003/EK rendelet egységes alkalmazásának biztosítása érdekében a 998/2003/EK európai parlamenti és tanácsi rendeletnek a nem kereskedelmi célú szállítás tárgyát képezhető, bizonyos fajokhoz tartozó, kedvtelésből tartott állatok maximális száma tekintetében történő végrehajtásáról szóló, 2010. május 6-i 388/2010/EU bizottsági rendelet (3) előírja, hogy ugyanezeket a szabályokat kell alkalmazni, ha ötnél több kutyát, macskát illetve görényt szállítanak valamely tagállamba egy másik tagállamból vagy a 998/2003/EK rendelet II. melléklete B. részének 2. szakaszában felsorolt valamely harmadik országból.
            
         
               (7)
            
            
               A 2010/270/EU bizottsági határozattal (4) módosított 92/65/EGK irányelv E. mellékletének 1. részében található bizonyítvány figyelembe veszi a 388/2010/EU rendelet rendelkezéseit.
            
         
               (8)
            
            
               A 388/2010/EU rendelet alkalmazásának tapasztalatai azt mutatják, hogy egyes esetekben a szóban forgó rendelet rendelkezései aránytalan mértékben érintik a kedvtelésből tartott olyan kutyák, macskák és görények korlátozott számú populációjának szállítását, amelyekből gyakran ötnél többet szállítanak nem kereskedelmi céllal sporteseményekre vagy bemutatókra.
            
         
               (9)
            
            
               Ezekben az esetekben helyénvaló a 92/65/EGK irányelv E. melléklete 1. részében szereplő bizonyítványban feltüntetett egyéb fajokra kiállított állat-egészségügyi bizonyítványok érvényességének idejénél hosszabb érvényességi időt bevezetni az állat-egészségügyi bizonyítványra.
            
         
               (10)
            
            
               A kutyák, macskák és görények harmadik országokból a Közösségbe irányuló, nem kereskedelmi célú mozgásához való egészségügyi bizonyítványminta létrehozásáról szóló, 2004. december 1-jei 2004/824/EK bizottsági határozat (5) előírja, hogy a mellékletében szereplő bizonyítvány a kiállítás napjától vagy a veszettség elleni vakcinázás lejártának napjáig – attól függően, hogy melyik a korábbi időpont – négy hónapig érvényes az Unión belüli szállításokra.
            
         
               (11)
            
            
               Az uniós jogszabályok egységességének biztosítása érdekében helyénvaló, hogy a 92/65/EGK irányelv E. mellékletének 1. részében a kedvtelésből tartott kutyákra, macskákra és görényekre meghatározott bizonyítványok érvényességi ideje megegyezzen a 2004/824/EK határozat mellékletében szereplő bizonyítványéval.
            
         
               (12)
            
            
               A 92/65/EGK irányelvet ezért ennek megfelelően módosítani kell.
            
         
               (13)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 92/65/EGK határozat E. mellékletének 1. része helyébe az e határozat mellékletében szereplő szöveg lép.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2010. november 10-én.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL L 268., 1992.9.14., 54. o.
   
      (2)  HL L 146., 2003.6.13., 1. o.
   
      (3)  HL L 114., 2010.5.7., 3. o.
   
      (4)  HL L 118., 2010.5.12., 56. o.
   
      (5)  HL L 358., 2004.12.3., 12. o.
   
      MELLÉKLET
      
         „1. rész –   Egészségügyi bizonyítvány a telepekről származó állatok kereskedelméhez (patások, madarak, nyúlalakúak, kutyák, macskák és görények)
         92/65 EI